**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**Tervezési megbízás kiadásáról**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési rendeletben biztosított források

**4. Tényállás bemutatása:**

Az elmúlt években a magánszektor mellett a közszféra is jelentős munkaerő hiánnyal küzd. A pályáztatások során többször találkozuk azzal, hogy szolgálati lakás hiányában a pályázó nem tudja vállalni az álláshely megpályázását.

A képviselő-testület többször foglalkozott már a szolgálati lakás építésének kérdésével.

A polgármester választási programjába is fontos megoldandó feladatként nevesítette a szolgálati lakás program megvalósítását.

*,, Különösen nehéz megbízható, jövőjét tartósan Telkiben elképzelő fiatal munkatársakat találni, hisz Budapest közel van, s a szabadpiaccal pedig az önkormányzati szektor nem tud versenyezni bérek tekintetében. Tapasztalataink szerint egy olyan eszköz áll rendelkezésünkre, mely kimozdíthat minket a krónikus munkaerőhiányból, ami egyaránt érinti az óvodapedagógus, védőnő, rendőr, közigazgatásban dolgozó és fizikai munkás szemgmenst. Ez pedig a lakhatás biztosítása. ,,*

A szolgálati lakás program keretében javasoljuk az önkormányzat tulajdonában lévő Telki **1266/5 hrsz**. alatti 1067 m2 alapterületű ingatlanon ( övezeti besorolás Vt-A5) egy 4 lakásos ( 2x 49 m2, illetve 2x 67 m2 alapterületű ) **összesen 278 m2 hasznos alapterületű lakás** építését, illetve annak első lépcsőjeként a tervezésre a tervezési program kiadását.

Javasoljuk a képviselő-testület részére, hogy adja ki a tervezői megbízást a 1266/5 hrsz alatti ingatlanon tervezendő szolgálati lakás koncepció, engedélyezési és kiviteli terveinek elkészítésére a csatolt ajánlatnak megfelelően, azzal, hogy az önkormányzat 2020. évi költségvetésében a felhalmozási költségek között különítse el a tervezési költségekre szükséges keretet.

Az elsődleges cél, hogy a 2020. évben készüljenek el a szolgálati lakás tervei, az engedélyeket szerezze meg az önkormányzat, illetve a pályázati lehetőségek függvényében pályázzon az önkormányzat a forrás biztosítása érdekében.

Ajánlatot kértünk a szolgálati lakás koncepció, engedélyezési és kiviteli terveinek elkészítésére, mely alapján javasoljuk a tervezési megbízását kiadását.

Ajánlat:

koncepció és engedélyezési tervek elkészítésére: 2.400.000.- Ft

Kiviteli tervek: 3.300.000.- Ft + Áfa

Telki, 2019. november 14.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete
…/2019. (XI. ) Öh. sz. határozata**

**Tervezési megbízás kiadásáról**

Telki község Önkormányzat képviselő-testület úgy határoz, hogy az önkormányzat tulajdonát képező Telki 1266/5 hrsz alatti belterületi beépítetlen ingatlanon egy 4 lakásos szolgálati lakást kíván megvalósítani.

A képviselő-testület a szolgálati lakás építési koncepció terveit és engedélyezési terveit a

…………………………………….-től ………………… Ft összegben megrendeli, míg a kiviteli terveinek elkészítését a ………………………………. -től …………………… Ft összegben rendeli meg.

Felelős: Polgármester

Határidő: azonnal